OzLabs/hebrew-wiki-articles huggingface dataset:
פיוטר סוקולוב

פיוטר סוקולוב (ברוסית: Пётр Сóколов; 1791 – 15 באוגוסט 1848) היה צייר אקוורל רוסי. הוא היה אביהם של הציירים פיוטר סוקולוב, פאבל סוקולוב ואלכסנדר סוקולוב.

== ביוגרפיה ==

=== ראשית חייו ===
סוקולוב נולד במוסקבה, ובין השנים 1800 עד 1809 למד באקדמיה הקיסרית לאמנויות שם למד עם אלכסיי יגורוב ו-ואסילי שבייב. ששניהם היו אמנים מפורסמים ומוערכים מאוד. בשנת 1809 צייר סוקולוב את "אנדרומדה אבלה על הקטור", וקיבל מדליית זהב קטנה וכן את התואר "אמן". כחלק מההטבות של האקדמיה, לסטודנטים שזכו במדליית הזהב הגדולה זהייתה מלגה לצאת לאירופה כדי לשפר את השכלתם. סוקולוב רצה להמשיך את לימודיו באיטליה, ולכן נשאר בבית הספר שנה נוספת והשתתף שוב בתחרות, אך הוא לא הצליח להשיג מטרה זו.

=== קריירה ===
סוקולוב צייר דיוקנאות - החל באמנים אחרים וכלה בותיקי המלחמה הנפוליונית של 1812. בין אותם אנשים נכללו גם אנשים כמו אלכסנדר פושקין ו-וסילי ז'וקובסקי, שהיו משוררים רוסים מפורסמים. בנוסף, סוקולוב קיבל עבודות רבות מאנשי החברה הגבוהה. לדוגמה, האמן הוזמן על ידי המשפחה הקיסרית לארמון אניצ'קוב שם צייר דיוקן של אלכסנדר בנו בן השלוש של ניקולאי הראשון.

כמה מהמצוירים של סוקולוב ביקשו ממנו לציירם שוב. אחת הנשים שצוירו שלוש פעמים הייתה יקטרינה פבלובנה באקונינה. היא צוירה בשנים 1816, 1828 ו-1834. הדיוקן הראשון שלה שנעשה בעיפרון, היא מתוארת כגברת צעירה. בעבודת האקוורל של 1828 הצליחה סוקולוב להעביר את התכונות שהיו רצויות ומושכות מבחינה חברתית באותה תקופה בדיוקן שלה. באשר לדיוקן משנת 1834, ניתן לראות בקלות כיצד תיאר סוקולוב את באקונינה כאישה נשואה.

במהלך חייו הוא יצר למעלה מ-500 יצירות אמנות, ולא רק שהן נמצאות באוספים פרטיים, מכיוון שהן בעלות ערך רב, אלא גם במוזיאונים ממשלתיים כמו המוזיאון הרוסי הממלכתי, גלריית טרטיאקוב הממלכתית ועוד רבים אחרים.

== גלריה ==
<gallery mode="packed" heights="200">
Andromache by Sokolov.png|
Idalia Poletica portrait.jpg|
P.F. Sokolov 001.jpg|
Alexander II by Sokolov.jpg|
P.F. Sokolov.jpg|

</gallery>
== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1791
קטגוריה:נפטרים ב-1848
קטגוריה:זוכי פרס דמידוב
מחשבי פילקו

חברת פילקו נמנתה עם חלוצי המחשבים מבוססי הטרנזיסטורים. לאחר שפיתחה בשנת 1953 טרנזיסטור מתקדם, שהיה מהיר משמעותית מקודמיו, זכתה במכרזי פיתוח מחשבים של הצבא והממשל בארצות הברית. נגזרות מסחריות של אחדים ממחשבים אלה זכו להצלחה כמחשבים לשימושים עסקיים ומדעיים. הדגם TRANSAC S-2000 יצא לשוק ב-1958, ומחשבים תואמים, עם ביצועים משופרים, יצאו לשוק בשנים שלאחר מכן.

עם זאת, שוק המחשבים המרכזיים נשלט על ידי חברת IBM, וחברות אחרות התקשו להתחרות בה. בשנת 1961 חברת פילקו הגיעה לפשיטת רגל ונרכשה על ידי חברת פורד, שהמשיכה להפעיל את חטיבת המחשבים של פילקו עד 1963.
==היסטוריה==
פרסומת משנת 1955 לטרנזיסטור של פילקו
בשנת 1953 פיתחה פילקו טרנזיסטור מסוג מבוסס גרמניום שהיה מהיר משמעותית מקודמיו, וקיבלה פטנט על דרך ייצורו. טרנזיסטור זה שימש בייצורו של המחשב שפותח ב-MIT.

===מחשבים לממשל ולצבא===
בשנים 1955–1957 פיתחה פילקו מחשבים מבוססי טרנזיסטורים ליישומי זמן אמת במטוסים. בשנת 1957 הדגם C-1102 נמכר לשימוש אזרחי. דגמים נוספים, שפותחו בשנים שלאחר מכן, נמכרו לצבא ארצות הברית. מחשב מדגם BASICPAC הכיל עד 28,672 מילים בנות 38 סיביות. <ref></ref>

החברה זכתה בחוזה של צי ארצות הברית לפיתוח מחשב בשם CXPQ, שרק דגם יחיד שלו נבנה. מחשב זה שימש בסיס לפיתוח הדגם המסחרי TRANSAC S-2000.

בהזמנת הסוכנות לביטחון לאומי (NSA) פיתחה פילקו בשנת 1958 אבטיפוס בשם SOLO, שנועד להחליף מחשב מבוסס שפופרות ריק. המחשב, שכלל 8,000 טרנזיסטורים, שימש למשימות הדרכה פיתוח, והשימוש בו הסתיים ב-1963. עיצובו שימש בסיס למחשב הסחרי TRANSAC S-1000.

===מחשבים מסחריים===
TRANSAC S-1000 היה מחשב לשימוש מדעי. היה לו זיכרון של 4,096 מילים בנות 36 סיביות. משקלו היה כ-750 קילוגרם. בסקר משנת 1961 נמנו 15 מחשבים כאלה.

מחשב פילקו 211 בממר"ם, 1962
TRANSAC S-2000 היה מחשב מרכזי שנועד ליישומים מדעיים ועסקיים. גודל מילה שלו היה 48 סיביות, והוא איפשר חישובים בנקודה קבועה ובנקודה צפה וחישוב עשרוני בקידוד בינארי. הדגם הראשון שלו, דגם 210, הוצג ב-1958. דגם 211 התבסס על טרנזיסטורי MOSFET והוצג ב-1960. שני דגמים אלה שקלו כ-910 קילוגרם.

לאחר שפילקו נרכשה על ידי פורד, בשנת 1962 הוכרז דגם 212, והתקנתו החלה ב-1963. הוא שקל כ-2,900 קילוגרם, היה לו זיכרון של 65,535 (64K) מילים של 48 סיביות, וביצועיו עלו על אלה של IBM 7094. התוכנה למחשב זה כללה אסמבלר בשם TAC (ראשי תיבות של Translator-Assember-Compiler), גרסה של פורטרן שנקראה ALTAC, וקובול.

דגם 213 הוכרז בשנת 1964 אך לא נבנה, משום שהתחרות מצד IBM הפכה את פעילות המחשבים של פילקו ללא רווחית והיא נפסקה.

עד 1964 נמכרו 18 מחשבים מדגם 210, 18 מדגם 211 ושבעה מדגם 212.

מחשב פילקו 2000 מדגם 211 היה המחשב הראשון של צה"ל, שהותקן בממר"ם ביולי 1961. בהמשך רכש צה"ל מחשבי פילקו נוספים, ששימשו עד אמצע שנות ה-70.

מחשב מדגם 212 המשיך לפעול בחברת פורד עד דצמבר 1981.

==קישורים חיצוניים==

==הערות שוליים==

קטגוריה:דגמי מחשבים
יעקב יוסטוס

יעקב יוסטוס (בהונגרית: Justus Jakab; 18 ביולי 1866, מוהאץ'<ref></ref> – 2 בדצמבר 1940, בודפשט)<ref></ref> היה דוקטור לרפואה, רופא עור יהודי-הונגרי מן הבולטים והידועים, דודו של המלחין ג'רג' יוסטוס, אסתטיקן מוזיקה.

== ביוגרפיה ==
יעקב יוסטוס נולד במשפחה יהודית כבנם של דוד יוסטוס (1830–1913), סיטונאי יין ושל באבט (בורבלה) קליין. ביוני 1884 סיים את לימודיו בבית הספר התיכון המלכותי ברובע 5 של בודפשט. הוא המשיך את לימודיו באוניברסיטת בודפשט (כיום שמה אוניברסיטת אטווש לוראנד) ולאחר קבלת התואר ברפואה עבד במשך תקופה ארוכה כמרצה וכעוזרו של פרופסור ארנה שווימר במחלקה לרפואת עור בקליניקת האוניברסיטה. כרופא עור בולט, הוזמן לקולוז'וואר ולכמה אוניברסיטאות אמריקאיות, אך הוא לא נענה להזמנות אלה. בדצמבר 1899 בחרה בו הקהילה היהודית של פשט, פה אחד, לתפקיד הרופא הראשי של מחלקת העור החדשה שהוקמה בבית החולים היהודי של הקהילה.<ref></ref> הוא ערך את סדרת ספרי הרפואה בשם "Therapia" ביחד עם עם ז'יגמונד סרב (במקור שטרן). הוא היה הבעלים, העורך הראשי והמוציא לאור של כתב העת לרפואת עור בשם "דרמטולוגיה", שראה אור בין 1928 לבין 1931. יוסטוס היה חבר מועצת המנהלים של אומיקה - ההתאחדות הלאומית היהודית-הונגרית לחינוך.

אשתו הייתה איזבלה שלזינגר (1879–1942), בתם של מיקשה שלזינגר ושל ינקה וייס. הם נישאו ב-6 בספטמבר 1903 בבודפשט.<ref></ref>
הוא הובא למנוחות בבית הקברות היהודי ברחוב קוזמה (1ב-23-23).
:בנם, לאסלו (לדיסלאו) יוסטוס (1904–?) היה גם כן רופא עור שהתיישב במקסיקו, כלתו הייתה איבויה דוצי (1909–?). נינו הוא הכנר המקסיקני אדריאן יוסטוס.

== כתביו ומחקריו העיקריים ==
* על ממאירות העגבת (בודפשט, 1898)
* מחקר מיקרוכימי על הרעלת ארסן (1904)
* מסקנות מהשימוש ברדיום (1904)
* על הטיפול הדיאתטי בעגבת (בודפשט, 1905)
* כיצד מרפא גופרית את העגבת: פרסום מבית החולים של הקהילה היהודית של פשט (בודפשט, 1905)
* טיפול במחלות עור (בודפשט, 1911)
* על הפתוגנזה של סרטן תאי עור קשקשיים (בודפשט, 1926)

== לקריאה נוספת ==
* אנדראש גרגיי: לקסיקון של רופאים יהודים מצטיינים. בודפשט. הוצאת מכבי. 2001
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (Pál Gulyás: (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002.
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0447.html גישה מקוונת]
== הערות שוליים ==

קטגוריה:רופאים יהודים הונגרים
קטגוריה:רופאי עור יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1866
קטגוריה:הונגרים שנפטרו ב-1940
ד'אבדי

דַ'אבָּדִי (צרפתית: d'Abbadie) הוא שם משפחה שמשמעותו "של מנזר".

==ראו גם==
* אבדי
* עבאדי
* עבדי

קטגוריה:שמות משפחה צרפתיים
אאו-היידהאוזן

אאו-היידהאוזן (בגרמנית: Au-Haidhausen) הוא רובע בעיר מינכן. הרובע ממוקם מול אזור העיר העתיקה של מינכן על הגדה המזרחית של נהר האיסר. האזור היו מיושב עוד מתחילת המאה ה-9. הרובע הוקם בשנת 1854.

הרובע משתרע על פני 4.22 קמ"ר. נכון לשנת 2022 הכיל הרובע 63,355 תושבים.

בנוסף להיות אזור מגורים הרובע, אשר ממוקם בקרבת תחנת מינכן-מזרח, הוא גם אזור בילוי פופולרי אשר מושך אליו עשרות אלפי מבלים בכל סוף שבוע ואשר מכיל לא מעט ברים ומועדונים.

הרובע ניזוק קשות במהלך מלחמת העולם השנייה בהתקפות האוויריות שאירעו במהלך ה-24 ו-25 באפריל 1944.

== אתרים בולטים ==
מוקדי עניין בולטים בתחום הרובע:
* בירגרברויקלר, מיקום הפוטש במרתף הבירה - מקום ניסיון ההתנקשות הראשון באדולף היטלר.
* מקסימיליאנאום - מבנה אשר שימש בעבר כמקום מושבו של הפרלמנט הממלכתי של בוואריה.
* שוק וינר מרקט

== גלריית תמונות ==
<gallery widths="250px">
The_Maximilianeum_Building_2012.jpg|מקסימילאנאום
20110320-München_069.JPG|כיכר וינה
Loretokapelle_(München-Haidhausen).jpg|קפלת לורטו
MUC_Haidhausen_ChrMarktA.jpg|שוק חג המולד של אאו-היידהאוזן
</gallery>

==ראו גם==

==קישורים חיצוניים==
* 

קטגוריה:מינכן
שבת סורו מני

שבת סורו מני היא קינה קדומה מהקינות לתשעה באב שחיבר רבי אלעזר בירבי קליר, הפותחת את סדר הקינות שנאמרות במסגרת תפילת שחרית של תשעה באב במנהגי אשכנז ובמנהג איטליה. הקינה היא השלמה של הקרובה לתשעה באב 'זכור איכה', הנהוגה בנוסח איטליה.

==על הקינה==
הקינה חוברה על יסוד פסוקי מגילת איכה, כאשר כל קטע בה מתחיל במילה הפותחת את אחד הפסוקים מפרק ה', המסיימים את המגילה, החל מהפסוק "שָׁבַת מְשׂוֹשׂ לִבֵּנוּ נֶהְפַּךְ לְאֵבֶל מְחֹלֵנוּ".

הקינה בנויה בסגנון כפילת אותיות האלף-בית שש פעמים, כנגד כפילת אותיות האלף-בית שש פעמים במגילת איכה. בשל כך, הכפילה הראשונה (לדוגמה: "סורו") היא המילה שבה מתחיל הפסוק המייצג את האות המסוימת בפרק ד', שלוש הכפילות הבאות (לדוגמה: "סחי", "סכותה" "סכות") הן המילים שבהן מתחילים הפסוקים המייצגים את האות המסוימת בפרק ג', הכפילה החמישית (לדוגמה: "ספקו") היא המילה שבה מתחיל הפסוק המייצג את האות המסוימת בפרק ב' והכפילה השישית (לדוגמה: "סילה") היא המילה שבה מתחיל הפסוק המייצג את האות המסוימת בפרק א'.

הקינה מתחילה מכפילת האות סמך, שהיא האות ה-15 באלפבית העברי, כשם שהפסוק "שָׁבַת מְשׂוֹשׂ לִבֵּנוּ" הוא הפסוק ה-15 בפרק החמישי שבאיכה. בתום כפילת האותיות מופיע אקרוסטיכון של שם מחבר הקינה, אלעזר.

==קישורים חיצוניים==

* [https://shabaton1.co.il/?p=10179 ביאור על הקינה מאת הרב אביעד כהן], באתר שבתון
* הרב משה ליכטנשטיין, [https://www.etzion.org.il/he/holidays/three-weeks/פתיחה-לקנות-ושבת-סורו-מני ביאור על הקינה], באתר "בית המדרש הווירטואלי" של ישיבת הר עציון

==הערות שוליים==

קטגוריה:יצירות עם אקרוסטיכון
קטגוריה:פיוטי אלעזר בירבי קליר
קטגוריה:קינות לתשעה באב
שגיב שרביט

שגיב שרביט (נולד ב-23 במרץ 1974) הוא קצין בצה"ל בדרגת תת-אלוף. מכהן כיום כמפקד מרכז הספקה המטכ"לי מרה"ס בצה"ל. התגייס בשנת 1992 וביצע מגוון תפקידים בחיל הלוגיסטיקה וביניהם כיהן כרמ"ח תכנון ובקרה במרה"ס, מפקד מרכז ציוד באט"ל, ראש מנהלת המרה"ס, רע"ן ביצוע של מרכז הובלה ומפקד גדוד 6930.

== ביוגרפיה ==
=== שירות צבאי ===
התגייס לצה"ל בדצמבר 1992 והיה לקצין בחיל התחזוקה, ביצע מגון תפקידים במרכז ההובלה ממ"מ, סמ"פ, מ"פ ועד תפקיד מג"ד. בנוסף ביצע תפקיד רמ"ד הובלה בפיקוד מרכז וקצין הספקה של אוגדה 340 . בשנת 2007 קיבל את דרגת הסא"ל ומונה למפקד גדוד הובלה 6930 (אבירי הדרום) מרכז הובלה. בשנת 2009 מונה למהס"פ פיקוד מרכז, ב-2013 מונה להיות רע"ן ביצוע במרכז הובלה. ב-2015 מונה לראש מנהלת מרכז הספקה אחוד (מרה"ס) וב-2018 לאחר קבלת דרגת אל"ם מונה למפקד מרכז ציוד, ב-2 ביולי עם הקמת המרה"ס מונה שגיב לרמ"ח תכנון ובקרה במרה"ס. בשנת 2022 מונה שגיב למפקד מרכז ההספקה המטכ"לי (מרה"ס) והועלה לדרגת תת-אלוף.

=== מלחמות ומערכות ===
בשנת 2006, במהלך מלחמת לבנון השנייה, בהיותו רמ"ד תכנון אופרטיבי והיסעים היה אמון על תכנון ריכוז הסד"כ לשטחי כינוס ושימש כקצין אג"ם במרכז התנועות הלאומי (מתנ"ל).

בשנת 2014 במהלך מבצע צוק איתן שימש רע"ן ביצוע במרכז ההובלה במסגרתו עסק בגיוס אלפי אנשי מילואים. נוסף על כך, הענף עסק בניוד הסד"כ לכלל המרחבים בדגש על מרחב דרום, במהלך המבצע גויסו אלפי כלי רכב מסוגים שונים לטובת גיוס ושינוע הכוחות לשטחי כינוס, בנוסף הענף הפעיל את כלי הצמ"ה אשר פתחו צירים לכוחות הלוחמים, הכינו תשתיות, סידרו משטחים לכיפות ברזל וסידרו את שטחי הכינוס עבור הלוחמים.

בשנת 2019 עם התפרצות נגיף הקורונה בישראל שימש כמפקד מרכז הציוד, המרכז כלל בתוכו את מרכז ציוד רפואי שאוחד עם מרכז ציוד בשנת 2016, המרכז לקח חלק משמעותי במאבק של צה"ל בנגיף הקורונה ועבד מסביב לשעון על מנת לתת מענה לכל יחידות צה"ל.
המרכז עבד לילות כימים על מנת לספק לצה"ל מענה מיטיבי במסגרתו נארזו אלפי ערכות בדיקת קורונה וערכות מטופל ומטפל, כמו כן המרכז קלט רכש מחוץ לישראל של מאות אלפי פריטי ציוד, מיגון וציוד רפואי בנוסף לרכש וניפוק של ציוד לוגיסטי ליחידות שרותקו לבסיסם.

=== השכלה ===
שגיב הוא בוגר במכללה לביטחון לאומי חניך מופת, בעל תואר ראשון בכלכלה ולוגיסטיקה מאוניברסיטת בר-אילן ובעל תואר שני במדעי המדינה מינהל ומדיניות ציבורית מאוניברסיטת בר-אילן ותואר שני נוסף במדעי המדינה לימוד אסטרטגיה וביטחון לאומי מאוניברסיטת חיפה.

== קישורים חיצוניים ==

* יוסי הטוני, [https://www.pc.co.il/news/320671/ הכירו את מחסני "אמזון" בחאקי], אוגוסט 2020
* תא"ל שגיב שרביט, "[https://www.youtube.com/watch?v=vMCDKEU9qiM תנופת המרה"ס גם בדיגיטל]", באתר "יוטיוב", מרץ 2021

קטגוריה:תתי-אלופים בצה"ל
קטגוריה:קציני אגף הטכנולוגיה והלוגיסטיקה
קטגוריה:בוגרי אוניברסיטת בר-אילן
קטגוריה:חיילי צה"ל במלחמת לבנון השנייה
קטגוריה:ישראלים שנולדו ב-1974
מיקי מאוס באופרה

מיקי מאוס באופרה (באנגלית: Mickey's Grand Opera) הוא סרט הנפשה קצר אמריקאי שיצא לראשונה בשנת 1936. העלילה עוקבת אחר מיקי מאוס שמנצח על מופע בבית אופרה בכיכובם של דונלד דאק וקלרה קלאק, בעוד פלוטו גונב את ההצגה. זהו הסרט ה-82 בסדרת סרטי "מיקי מאוס" והשלישי שיצא באותה השנה.

זוהי הופעתה הראשונה של קלרה קלאק בצבע, לאחר הופעתה הקודמת בשחור-לבן בסרט "ההתרמה לבית היתומים" משנת 1934. כמו כן, זה הסרט האחרון בו דונלד דאק מופיע בעיצוב המקורי שלו.

== תקציר העלילה ==
באולם קונצרטים רשמי, מיקי שולח את פלוטו הביתה כי הוא מתכנן להתחיל לנצח על תזמורת האופרה, אך הכלב מוצא בחדר מאחורי הקלעים כובע קסמים ממנו יוצאים ארנבים ויונים שמתגרים בו. מיקי מנצח על הלהקה, הכוללת את קלרבל הפרה מחללת בחליל, קלרה קלאק ודונלד דאק מבצעים את המופע, סצנת המרפסת המפורסמת מתוך המחזה של רומיאו ויוליה.

תוך כדי שקלרה ודונלד מקרקרים ומגעגעים באופן בלתי מובן את הקוורטט "Bella Figlia Dell'Amore" מתוך ריגולטו של ורדי, הכובע הקסום, שפלוטו עדיין עוקב אחרי, מגיע למרכז הבמה ונכנס לתוך הטובה של החזיר, אחד מנגני התזמורת. שם הכובע מתחיל לפלוט מעצמו שלל בעלי חיים שיוצרים כאוס מוחלט על הבמה, ולבסוף להתמוטטות של כל התפאורה.

== דמויות ומדבבים ==
* מיקי מאוס - וולט דיסני
* דונלד דאק - קלרנס נאש
* קלרה קלאק - פלורנס גיל
* פלוטו - פינטו קולביג
* קלרבל הפרה
יש הטוענים שגם גופי והוראס הורסקולר נמצאים בין הקהל והתזמורת, אם כי בתור גרסאות מוקדמות שלהם.

סשן ההקלטות לסרט זה שוחזר על ידי פלורנס גיל וקלרנס נאש בסרט "הדרקון העקש".

== קישורים חיצוניים ==

==הערות שוליים==

קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:דיסני: סרטי הנפשה
קטגוריה:סרטים באנגלית
החרישו ממני ואדברה

החרישו ממני ואדברה היא קינה על גזירות תתנ"ו שמחברה אינו ידוע, הנאמרת בסדר הקינות לתשעה באב במנהג אשכנז המזרחי. הקינה מתארת את נכונותם של היהודים למות ואף להרוג את עצמם ואת ילדיהם על קידוש השם. נושא מרכזי נוסף בקינה הוא החורבן שגרמו הגזירות לתורה וללומדיה.

==על הקינה==
מחבר הקינה מקונן על הפרעות ומעשי הטבח שנערכו ביהדות גרמניה בשנת 1096, המכונים גזירות תתנ"ו. הקינה עוסקת בקהילות הקודש שסירבו לכרוע ברך בפני עבודה זרה, והעדיפו למסור נפשם על קידוש השם.

הקינה נפתחת בפסוק "הַחֲרִישׁוּ מִמֶּנִּי וַאֲדַבֵּרָה וְיַעַבֺר עָלַי מָה" מספר איוב, אותו אומר איוב לידידיו שמפצירים בו למעט לדבר מחשש כי יטיח דברים כלפי אלוהים.

למרות זאת, מקונן הקינה קובל כלפי שוכן שמיים וזועק את תלונת העשוקים על כך שנעשתה בהם רעה בלי משפט. במהלך הקינה המקונן משתמש בהטיות רבות של פסוקים, בעיקר מספרי הנביאים, כדי לקונן על המאורעות והפרעות.

==קישורים חיצוניים==

* [https://nehora.zone/kinot/MA_03.html ביאור על הקינה מאת הרב אהרון וקסלשטיין]
* הרב משה ליכטנשטיין, [https://www.etzion.org.il/he/holidays/three-weeks/החרישו-ממני-ואדברה ביאור על הקינה], באתר "בית המדרש הווירטואלי" של ישיבת הר עציון

==הערות שוליים==

קטגוריה:קינות לתשעה באב
עומר אבו רישה

עֻמַר אַבּוּ רִישַׁה (בערבית: عمر أبو ريشة; 10 באפריל 1910 - 15 ביולי 1990) היה משורר ודיפלומט סורי.

== חייו ==
אבו רישה נולד למשפחה משכילה ואמידה במנבג' שבסוריה, הסמוכה לעיר חלב. התחנך בסוריה והמשיך ללימודים גבוהים באוניברסיטת דמשק. למד גם במכללה הפרוטסטנטית הסורית ב-1931, ולאחר מכן למד כימיה תעשייתית באוניברסיטת מנצ'סטר, אך לא השלים את לימודיו וחזר לסוריה ב-1932.

אף שבתחילה היה חובב שירה עבאסית, הוא תר בהמשך אחר קולות עצמאיים יותר בשירה, וראה ב"ונוס ואדוניס" של שייקספיר את שיר האהבה הגדול ביותר שנכתב אי פעם. המשוררים האהובים עליו היו שארל בודלר ואדגר אלן פו.<ref name="Badawi19762"></ref>

הוא כתב את השיר "ח'אתמת אל-חוב" (סוף האהבה) לאחר מות אהובתו, נורמא, בגיל 17. פרט לכך פרסם ארבעה ספרי שירה וכן קובצי דרמה שירית.

אבו רישה היה למנהל הספרייה הציבורית בחלב, ובהמשך גם לנספח תרבות בליגה הערבית. ב-1949 מינתה אותו ממשלת סוריה לשגריר בברזיל. הוא המשיך בתפקידים שונים כדיפלומט עד 1964, וכיהן כשגריר בארגנטינה, בצ'ילה, בהודו, באוסטריה ולבסוף בארצות הברית.

אבו רישה נפטר משבץ מוחי בריאד שבערב הסעודית ב-14 ביולי 1990. הוא נטמן בעיר חלב.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת דמשק
קטגוריה:בוגרי האוניברסיטה האמריקנית בביירות
קטגוריה:מנהלי ספריות
קטגוריה:משוררים סורים
קטגוריה:שגרירי סוריה
קטגוריה:שגרירים באוסטריה
קטגוריה:שגרירים בארגנטינה
קטגוריה:שגרירים בארצות הברית
קטגוריה:שגרירים בברזיל
קטגוריה:שגרירים בהודו
קטגוריה:שגרירים בצ'ילה
קטגוריה:סורים שנולדו ב-1910
קטגוריה:נפטרים ב-1990
אל-קודס (רקטה)

רקטת אל-קודס היא רקטה מייצור מקומי של ארגונים פלסטינים, שמשמשת את פלוגות אלקודס של הג'יהאד האסלאמי הפלסטיני לשיגור רקטות פלסטיניות לעבר ישראל. רקטת אל-קודס דומה לסדרת רקטות הקסאם שנמצאת בשימוש החמאס.

ב-11 בפברואר 2006, דיווח דובר הג'יהאד האסלאמי, אבו חמזה, כי הרקטה החדשה שפותחה היא באורך של 2.3 מטרים ומסוגלת להגיע עד אשקלון מרצועת עזה.

הג'יהאד האיסלאמי פרסם סרטון המראה את הפיתוח של רקטת Quds-4 גדולה בהרבה. לא ניתן לירות רקטות אלו בדיוק כדי לכוון למטרות צבאיות ספציפיות באזורים אזרחיים או בקרבתם. ארגון Human Rights Watch פרסם ניתוח, וקבע כי "נשק כזה הוא אפוא חסר הבחנה כאשר משתמשים בהם נגד מטרות במרכזי אוכלוסייה. היעדר כוחות צבא ישראלים באזורים שבהם נפלו רקטות, כמו גם הצהרות של מנהיגי קבוצות חמושות פלסטיניות לפיהן ממוקדים מרכזי אוכלוסייה, מעידים על כך שהקבוצות החמושות תקפו בכוונה אזרחים ישראלים ומבנים אזרחיים".<ref name="hrw"></ref> התקפות חסרות הבחנה על אזרחים ומבנים אזרחיים שאינם מפלים בין אזרחים לבין מטרות צבאיות אינן חוקיות לפי החוק הבינלאומי.<ref name="hrw" /><ref name="ICRC-humanShieldsArt51"></ref>
*

== הערות שוליים ==

קטגוריה:הרשות הפלסטינית: המצאות
קטגוריה:הג'יהאד האסלאמי הפלסטיני
קטגוריה:רקטות ארטילריות
ייצור נשק על ידי ארגונים פלסטינים

כבר לפני פרוץ האינתיפאדה השנייה, ארגוני טרור פלסטינים ייצרו נשק לתקיפות נגד ישראל. עיקר המאמץ הושקע בפיתוח וייצור רקטות ארטילריות, אם כי חמאס בנה גרסאות משלו גם לטילים נגד טנקים ורקטה נגד טנקים. למרות שבדרך כלל הנשק שבידי הפלסטינים מוברח מהגבול המצרי לרצועת עזה ומהגבול הירדני ליהודה ושומרון, נשק קל מיוצר גם בשטחים הפלסטיניים.

== נשק בייצור מקומי ==
=== כלי טיס בלתי מאויש ===
* אבביל 1

=== רקטות ===
====משגר רקטות מרובות====
* אל קודס 3 (בייצור של תנועת החמאס והג'יהאד האסלאמי הפלסטיני)

====רקטות ארטילריה קצרות טווח====
* קסאם מסוג 1, 2, 3 ו-4 (חמאס) <ref></ref><ref name="PalestinianWeapons"></ref><ref name="MEMRIWMG"></ref>
* רקטת אל קודס סוג 101 ו-2 (הג'יהאד האסלאמי הפלסטיני)
* אל נאסר-3 (ועדות ההתנגדות העממית)<ref name="PWP" />
* אל נאסר-4 (ועדות ההתנגדות העממית). ב-14 באוגוסט 2008 הציגו בארגון ועדות ההתנגדות העממית את הטיל שהוא גרסה משודרגת של הנאסר-3.<ref>[http://www.haaretz.com/hasen/spages/1012101.html Ha'aretz] 15 August 2008 PRC: Our new rocket can reach as far as Ashdod</ref>
* Saria-2 (תנזים)
* רקטת קפאח (פת"ח)<ref name="PWP"></ref>
* רקטת ג'נין-1 (פת"ח)
* רקטת ערפאת סוג 1 ו-2 (גדודי חללי אל-אקצא)
* רקטת Aqsa-3 (גדודי חללי אל-אקצא)
* אל-סמוד (החזית העממית לשחרור פלסטין)<ref name="PWP" />

===טילים נגד טנקים===
* יאסין (חמאס)<ref></ref>
* אל-באנה (פיתוח של חמאס שנמצא בשימוש גם על ידי פלגים אחרים)
* אל בטאר (פיתוח של חמאס שנמצא בשימוש גם על ידי פלגים אחרים)

=== מרגמות ===
* שרייה-1 מרגמה 240 מ"מ (פת"ח והחזית העממית לשחרור פלסטין)

=== נשק קל ===
* קרלו (תת מקלע) <ref></ref>

== הערות שוליים ==

קטגוריה:הרשות הפלסטינית: המצאות
קטגוריה:הסכסוך הישראלי-פלסטיני
אבביל 1

אבביל 1 (בערבית: أبابيل1) הוא מל"ט חמוש, שיוצר בעזה על ידי גדודי עז א-דין אל-קסאם.<ref></ref>

== סוגים ==

# מטוס סיור A1A
# A1B עם משימות תקיפה-זריקה
# A1C עם משימות תקיפה-התאבדות

== רקע ==
מוחמד זוארי, מהנדס תעופה וחלל מספאקס, עבר תוניסיה לסוריה ב-1991 כשנמלט ממפלגת א-נהדה.<ref></ref> עם ידע באווירונאוטיקה ותכנון מל"טים,<ref></ref> הוא הצטרף לגדודי עז אלדין אלקסאם, הזרוע הצבאית של חמאס, שם פיקח על תוכנית ייצור המטוסים הבלתי מאוישים שלו, מה שהוביל בסופו של דבר לפיתוח אבביל-1.

==שימוש==
השימוש הראשון בשדה הקרב באבביל1 היה במבצע צוק איתן. ב-14 ביולי 2014, היום השישי למבצע צוק איתן, בשעות הבוקר, שוגר כטב"ם מסוג אבאביל 1 לעבר ישראל. הכטב"ם יורט על ידי סוללת טילי נ"מ "פטריוט".

חמאס טוענים מנגד ששוגרו שלושה מטוסים כאלה לעבר ישראל, אחד יורט ושניים נוספים חזרו בשלום לשטחם ואף צילמו את הקריה בתל אביב. לדיווח שהכטב"ם הגיע עד ת"א לא היה אישור מישראל, אולם אזרח תושב יפו טען כי דיווח למשטרה בזמן אמת על שהבחין בכטב"ם. בדצמבר 2014 שיגר ארגון החמאס את הכטב"ם אבאביל במהלך תהלוכה צבאית של הארגון ופרסם תמונות של תהלוכה זו שצולמו באמצעות הכטב"ם.

בהמשך (כנראה בסוף 2019) נכנס לשירות החמאס גם הכלי אבאביל 2 שבעזה מכונה שיהאב. במהלך מבצע שומר החומות (מאי 2021) דווח על 7 יירוטים של כטבמי"ם מסוג זה (לראשונה) על ידי מערכת כיפת ברזל.

== ראו גם ==
* ייצור נשק מקומי פלסטיני
* רקטת קסאם

== הערות שוליים ==

קטגוריה:הרשות הפלסטינית: המצאות
קטגוריה:אמצעי לחימה פלסטיניים
קטגוריה:כלי טיס בלתי מאוישים
אל קודס 3

אל קודס 3 היא רקטה המבוססת על הגראד והקטיושה הרוסים. הרקטה, שנורתה לראשונה על אשקלון ב-28 במרץ 2006, שוקלת 66 ק"ג ונושאת 17 ק"ג של חומר נפץ. היא פותחה ברצועת עזה, במימון הרשות הפלסטינית ואיראן. באפריל 2006, DebkaFile דיווח כי חמושים פלסטינים מייצרים את אל קודס 3 יחד עם מערכת משגר מרובה רקטות.

מערכת משגר מרובה רקטות יורה 10 רקטות בו זמנית למרחק של 18–30 קילומטרים. המערכת, המסוגלת לירות 40 רקטות תוך 20 שניות, שוקלת 13 טון ומאפשרת לפלסטינים ברצועת עזה לפגוע באשקלון, אשדוד, נתיבות ואופקים. הרקטות משוגרות על ידי צוות הנסוג לאחור כ-60 מטרים מהמשגר ומשחרר את הרקטות על ידי משיכת חוט.

ביולי 2006, דיווחים בתקשורת הצביעו על כך שחמאס פיתח בהצלחה גרסה מקומית של גראד עם טווח של 24 קילומטרים. ה-122 החדש&nbsp;מ"מ גראד נורה (ב-18 ביולי) למרחק של כ-19 קילומטרים מרצועת עזה. הרקטה הגיעה למרחק של 24 קילומטרים.

== ראו גם ==
* ייצור נשק מקומי על ידי ארגונים פלסטינים

==קישורים חיצוניים==
* 

==הערות שוליים==

קטגוריה:הרשות הפלסטינית: המצאות
קטגוריה:רקטות ארטילריות
וילה נובה דה גאיה

וילה נובה דה גאיה (בפורטוגזית Vila Nova de Gaia, או בקיצור גאיה) היא עיר במחוז פורטו שבפורטוגל, הממוקמת דרומית לעיר פורטו על נהר הדורו. בשנת 2011 התגוררו בגאיה כ-302,295 תושבים,<ref>[http://www.ine.pt/xportal/xmain?xlang=en&xpid=INE&xpgid=ine_indicadores&indOcorrCod=0005889&contexto=pi&selTab=tab0 Instituto Nacional de Estatística]</ref> ושטחה הוא 168.46 קמ"ר.<ref name="dgt"></ref>

== היסטוריה ==
המועצה העירונית של וילה נובה דה גאיה
וילה נובה דה גאיה התקיימה תחת האימפריה הרומית וכונתה "קאלה". עיר זו התפתחה על פני ישוב קלטי או נאוליתי. <ref></ref>

במהלך המאה ה-8 הגבול בין פורטוגל הנוצרית לשטח המוסלמי של המורים עבר בסמוך לעיר. האזור המוסלמי נכבש על ידי הנוצרים בשנת 1035. המוסלמים שעזבו השאירו אחריהם אדמות חקלאיות פוריות, מה שתרם לפיתוח האזור.

== גלריה ==
<gallery mode="packed">
קובץ:Largo Soares dos Reis 5 (VN Gaia).JPG|כיכר סוארס דוס רייס
קובץ:Tower Plaza Regino Cruz2.jpg|מגדל פלאזה רג'ינו, גאיה
קובץ:Oporto-night.jpg|וילה נובה דה גאיה
קובץ:Monte da Virgem, 2011.12.03.jpg|מגדל הטלוויזיה בעיר
</gallery>

==קישורים חיצוניים==

* 

== הערות שוליים ==

קטגוריה:פורטוגל: ערים
אל-בתאר

אל-בתאר (בערבית: البتار) הוא משגר רקטות נגד טנקים שפותח על ידי גדודי עז א-דין אל-קסאם, הזרוע הצבאית של חמאס, במהלך האינתיפאדה השנייה. לפי הדיווחים, הנשק נוצר ויוצר בבתי מלאכה חשאיים ברצועת עזה בניצוחו של עדנאן אל-ע'ול עד לחיסולו על ידי ישראל. הוא שימש לשיגור רקטות פלסטיניות לעבר ישראל.

אל-בתאר מורכב מצינור שיגור פשוט הנתמך בחצובה ויורה טיל בעל יכולות נ"ט. חלקה האחורי של הרקטה מחובר לחוט, המאפשר לחמושי חמאס לירות את הרקטה ממרחק בטוח.

עם זאת, אל-בתאר הוכח כלא יעיל נגד שריון ישראלי.

==הערות שוליים==

קטגוריה:הרשות הפלסטינית: המצאות
קטגוריה:חמאס: אמצעי לחימה
קטגוריה:רקטות נגד טנקים
אל-באנה

אל-באנה (בערבית: البنا) הוא טיל נגד טנקים שפותח על ידי גדודי עז א-דין אל-קסאם של חמאס בניהולם של עדנאן אל-גול ומוחמד דף. הוא עשוי מחומרי גלם וציוד שהוברחו לרצועת עזה באמצעות מנהרות ברפיח. אל-באנה היה הדוגמה הראשונה, בתקופת האינתיפאדה השנייה, ליכולת מהנדסי חמאס לייצר נשק מתוחכם יחסית.

אל-באנה נורה מהכתף והוא שימש רבות נגד טנקים וכלי רכב משוריינים של צבא הגנה לישראל. אל-בנא הוחלף, בשנת 2003, באל באטאר המשוכלל יותר ואינו משמש עוד את חמאס. גרסאות שונות של אל-בנא ניוצרו על ידי ארגונים פלסטיניים אחרים. בשנת 2004 סיפקו מהנדסי חמאס לקבוצה משגר רקטות חדש ומתוחכם, יאסין .

== ראו גם ==
* ייצור נשק מקומי פלסטיני

קטגוריה:הרשות הפלסטינית: המצאות
קטגוריה:חמאס: אמצעי לחימה
קטגוריה:רקטות נגד טנקים
פרינס אוף ויילס (כדורגל)

מועדון הכדורגל פרינס אוף ויילס (באנגלית: Prince of Wales F.C.) היה מועדון כדורגל ששיחק בליגת העל בגיברלטר. לזכותו של המועדון 19 אליפויות וגביע אחד, בזמן התקיימותו של המועדון שהוקם ב-1892 והתפרק ב-1953.

==היסטוריה==
הכדורגל טריטוריה הבריטית גיברלטר הקטנה החל למעשה מחיילי הצבא הבריטי ששהו באזור, והחלו לשחק והקימו מועדוני כדורגל. מועדון כדורגל זה הוקם בשנת 1892 על ידי אזרחים גיברלטרים והיה אחד המועדונים הראשוניים שקמו על ידי אזרחים ולא על ידי החיילים שהביאו איתם את המשחק ממולדתם. 2 מועדונים גיברלטרים הוקמו שנה לאחר מכן ב-1893, "מועדון הכדורגל גיברלטר" (F.C. Gibraltar) ומועדון הכדורגל ג'ובילי (F.C. Jubilee), ולאחר שהעניין והפופולריות של משחק הכדורגל הפך לגדולה בקרב תושבי המדינה, הוקמה התאחדות הכדורגל גיברלטרית ב-1895, שהקימה את "גביע הסוחרים" שהיה למעשה התחרות הארצית הראשונה בגיברלטר, ומועדון הכדורגל פרינס אוף ויילס לקח ארבעה גביעים כאלו עד 1907, אז הוקמה תחרות הליגה הארצית של גיברלטר במקום גביע הסוחרים, וגם בה זכתה הקבוצה ב-1908/1909. לאחר מכן החל מ-1909 הוקמה הליגה הראשונה בכדורגל בגיברלטר, ופרינס אוף ויילס זכתה בה לראשונה ב-1913/1914. לאחר מכן החל מ-1916 ועד ל-1931 זכתה הקבוצה להצלחה מסחררת בתחרות הליגה ומתוך 15 תחרויות הליגה בשנים אלו לקחה עשרה אליפויות נוספות והייתה הקבוצה הבולטת ביותר במדינה. בסוף שנות ה-30 זכתה הקבוצה בעוד צמד אליפויות אך בעשור שלאחר מכן דעכה והצליחה לזכות רק בגביע המקומי בעונת 1948/1949. בעונת 1952/1953 לקחה הקבוצה את תואר האליפות ה-19 והאחרון שלה ובסיום שנה זו התפרקה ונעלמה ממפת הכדורגל הגיברלטרי. אולם שיא האליפויות שלה החזיק מספר שנים רב עד לשנת 2014, אז לינקולן רד אימפס שברה אותו וזכתה באליפות ה-20 שלה.

==תארים==
* אליפות גיברלטר: (19)
** 1900/1901, 1902/1903, 1903/1904, 1905/1906, 1908/1909, 1913/1914, 1916/1917, 1918/1919, 1920/1921, 1921/1922, 1922/1923, 1924/1925, 1925/1926, 1926/1927, 1927/1928, 1930/1931, 1938/1939, 1939/1940, 1952/1953
* הגביע של גיברלטר: (1)
** 1948/1949

קטגוריה:קבוצות כדורגל גיברלטריות
קטגוריה:קבוצות כדורגל שהוקמו ב-1892
קטגוריה:קבוצות כדורגל שהתפרקו
זואי פיטוסי

זואי פיטוסי (ביוונית: Ζωή Φυτούση; 4 בספטמבר 1933 – 23 ביולי 2017) הייתה שחקנית תיאטרון, שחקנית קולנוע וזמרת יוונייה.

== תולדות חייה ==
פיטוסי נולדה באתונה, אך מקור משפחתה באי כיוס. התפרסמה כזמרת ב־1961 בהופעתה במופע "הערב אימפרוביזציה" מאת לואיג'י פיראנדלו, שבו שרה שירים מאת מאנוס חג'ידאקיס, בהם "Ο Ταχυδρόμος πέθανε" (שתורגם לעברית על ידי נעמי שמר ונקרא איילת אהבים) ו"το μαντολινο" ("המנדולינה"). מלבד היותה שחקנית תיאטרון וזמרת, שיחקה גם במעל שבעים סרטי קולנוע ושלל הופעות בטלוויזיה וברדיו.

נוסף על כך חיברה תשעה ספרים. האחרון שבהם, "יוונית הומרית", ראה אור שנה לפני מותה.

== קישורים חיצוניים ==

* [https://www.cnn.gr/ellada/story/90395/efyge-i-ithopoios-kai-tragoydistria-zoi-fytoysi נקרולוג] באתר CNN, 24 ביולי 2017

==הערות שוליים==

קטגוריה:זמרות יווניות
קטגוריה:שחקניות קולנוע וטלוויזיה יווניות
קטגוריה:ילידות 1933
קטגוריה:נפטרות ב-2017
מגרש מכבי בפתח תקווה

מגרש מכבי בפתח תקווה היה אצטדיון כדורגל של מכבי פתח תקווה ברחוב יהושע שטמפפר שבפתח תקווה.

המגרש הוקם בשטח פרדס שהיה בבעלות שמעון רוקח, יחזקאל בלום ולייב לוי. הוא היה בשימוש בין השנים 1926 עד 1975, וננטש כאשר המגרש נמסר לעיריית פתח תקווה ונבנו בו דירות.

== ראו גם ==
* אצטדיוני כדורגל בישראל
* מגרש הפועל בפתח תקווה

== הערות שוליים ==

קטגוריה:פתח תקווה: אצטדיונים ומתקני ספורט
קטגוריה:מכבי פתח תקווה
קטגוריה:ישראל: אצטדיוני כדורגל שנהרסו
הישאם אל-סעדני

הישאם עלי כרים אל-סעדני (הידוע בשם העט אבו וליד אל-מקדסי, 1965- 13 באוקטובר 2012) היה טרוריסט פלסטיני וחבר מייסד של מועצת השורא של לוחמי הג'יהאד בסביבות ירושלים ברצועת עזה. הוא שימש גם כמנהיג צבאות הייחוד והג'יהאד בפלסטין, סניף של אל-קאעדה ברצועת עזה.

== ביוגרפיה ==
אל-סעדני נולד בסביבות 1965.<ref name="national"></ref> בקהיר שבמצרים. לפי מקורות אחרים נולד באל-בורייג', ומשפחתו עקרה למצרים כשהיה בן שנתיים. למד בפקולטה להלכה באוניברסיטת אל-אזהר, נישא, ולאחר מספר שנים עבר לירדן. בתקופת שהותו בירדן חבר ל, אחד מהאידאולוגים הבולטים של אל-קאעדה בממלכה. בעקבות פלישת ארצות הברית לעיראק ב-2003 עבר לעיראק יחד עם אנשי אל-קאעדה נוספים, ונלחם למען אל-קאעידה בעיראק .<ref name="national" /> לאחר מכן שב לירדן, ממנה עבר למצרים, ולבסוף עבר לרצועת עזה. מצרים ביקשה לעצור אותו בשל מעורבותו בפיגועים נגד אתרי התיירות במדינה.<ref name="national" /> 

בינואר 2008 שב לרצועת עזה והקים בה את צבאות הייחוד והג'יהאד בפלסטין.

== פעילות טרור ==
ב-5 בפברואר 2011, אל-סעדני היה מנהיג קבוצה ג'יהאדיסטית בעזה שכונתה צבאות הייחוד והג'יהאד בפלסטין. הוא פרסם פתווה הקובעת שיהודים ונוצרים יחוו התקפות קטלניות כמו אלו של ה-11 בספטמבר מכיוון שהם "לוחמים אגרסיביים" ו"בבסיסם לא חפים מפשע". הפתווה קבעה גם כי אסור להימנע מהתקפות מסוג זה מחשש לפגיעה במוסלמים, "כי משמעות הדבר היא הפסקת הג'יהאד".<ref>[http://www.memri.org/report/en/0/0/0/0/0/0/4993.htm Leader of Palestinian Salafi-Jihadi Group: It Is Permissible to Kill Jewish and Christian Civilians In Jihad, Since They Are 'Fundamentally Not Innocent'], MEMRI 13-02-2011</ref>

אל-סעדי ניסה לאחד את כל הקבוצות השונות של הג'יהאד הסלפי בעזה<ref name="bbc15"></ref> כדי להקים ולהנהיג את מועצת השורא של מוג'אהדין בסביבות ירושלים.

ב-2 במרץ 2011 עצרו שלטונות חמאס בעזה את אל-סעדני. במהלך מעצרו, באפריל 2011, חטפו תומכיו של אל-סעדני את הפעיל הפרו-פלסטיני האיטלקי ויטוריו אריגוני על מנת לדרוש את שחרורו של אל-סעידני ובהמשך הרגו אותו. 
סעדני שוחרר על ידי החמאס באוגוסט 2012, בין היתר בעקבות תיווך ירדני, ובמטרה להסיג שליטה על הארגונים הסלפים ברצועה, שעברו לידי דומיננטיות של צבא האסלאם,<ref name="rTE"></ref> אך נהרג בתקיפה אווירית ישראלית חודשיים לאחר מכן.<ref></ref>

== מוות ==
הישאם אל-סעדני נהרג בסיכול ממוקד ב-13 באוקטובר 2012 בהתקפה של חיל האוויר הישראלי יחד עם אשרף אל-סבאח. התקיפה אירעה ברחוב סואן ברובע ג'בליה בעיר עזה. ישראל מסרה כי החיסול בא כתגובה למתקפת רקטה קודמת על ישראל.<ref>[https://www.bbc.co.uk/news/world-middle-east-19938217 BBC News: Israel Gaza - Air strikes leave four dead in 24 hours]</ref>

== הערות שוליים ==

קטגוריה:ראשי ארגוני טרור אסלאמי
קטגוריה:חברי אל-קאעדה בעיראק
קטגוריה:פעילי טרור שנהרגו בידי ישראל
קטגוריה:פלסטינים שנולדו ב-1965
קטגוריה:פלסטינים שנפטרו ב-2012
כתובת אשמן מארח

בסיס העמוד עם הכתובות
פרסום הכתובת של [[ג'ובאני ספאנו משנת 1862]]
כתובת אֶשְמֻן מארח או הכתובת התלת־לשונית מפאולי ג'ריי היא כתובת עתיקה ביוונית עתיקה, לטינית ופיניקית על בסיס עמוד ברונזה שנמצא בסן ניקולו ג'ריי , פאולי ג'ריי בסרדיניה, ב־1861.<ref></ref> הכתובת תוארכה למאה ה־2 לפנה"ס.<ref name=":0"></ref>

הכתובת התגלתה לימין הכביש המהיר 367 "דל ג'ריי" היורד לכיוון בַּלַּאוֹ ,<ref>Pietro Martini, [https://digi.ub.uni-heidelberg.de/diglit/bullarchsardegna1861/0060 Iscrizione trilingue in bronzo], Bullettino Archeologico Sardo 7 (1861), pp. 57-59: "Se non che queste in un modo affatto singolare verranno richiamale dalla insigne e preziosa iscrizione trilingue in bronzo, che nello scorso mese di febbrajo fu trovata nella villa di Pauli Gerrei e nel salto denominato Santjaci da Michele Cappai, allievo notajo, ed ora è posseduta dal chiarissimo mio amico e collega, che dirige questo Bullettino."</ref> על שפת הים. היא נמצאת כעת במוזיאון הארכאולוגי של טורינו .

== הכתובת ==
הכתובת היא כתובת נדר לאל הרפואה הפיניקי אשמון, המקביל לאל הרפואה הרומי אסקלפיוס. היא ידועה כ־KAI 66 וכ־CIS I 143.

נחום סלושץ פירש את הכתובת הפיניקית כך: .<ref></ref>

== ראו גם ==

* כתובת קווינטוס מרקיוס התלת־לשונית
* רשימת כתובות כנעניות וארמיות

== לקריאה נוספת ==
<div class="mw-content-ltr">
* Ritschl, F., & Gildemeister, J. (1865). [http://www.jstor.org/stable/41249815 Dreisprachige Inschrift von Sardinien]. Rheinisches Museum Für Philologie, 20, 1–14
* Levy, Moritz Abraham, [http://menadoc.bibliothek.uni-halle.de/dmg/periodical/titleinfo/21245 m Ueber eine lateinisch-griechisch-phönizische Inschrift aus Sardinien], Zeitschrift der Deutschen Morgenländischen Gesellschaft : ZDMG / Deutsche Morgenländische Gesellschaft
* Moriggi, M. (2011). [http://www.jstor.org/stable/24233436 PHOENICIAN AND PUNIC INSCRIPTIONS IN THE MUSEO DI ANTICHITÀ DI TORINO (TURIN, ITALY)], Egitto E Vicino Oriente, 34, 81-94
</div>

== הערות שוליים ==

קטגוריה:כתובות בלטינית
קטגוריה:כתובות פיניקיות-יווניות
קטגוריה:כתובות KAI
קטגוריה:ממצאים ארכאולוגיים ממתכת
קטגוריה:סרדיניה
קטגוריה:איטליה: ארכאולוגיה
קטגוריה:רפואה עתיקה
מוחמד אבו סמרה

מוחמד אבו סמרה (בערבית: محمد أبي سمرا) הוא המזכיר הכללי של המפלגה האסלאמית ,<ref></ref> במצרים, שהיא הזרוע הפוליטית של הג'יהאד האסלאמי המצרי.<ref></ref>

== ביוגרפיה ==
אבו סמרה הצהיר בראיון כי האחים המוסלמים במצרים לא הצליחו ליישם את חוקי השריעה וכי הוא תומך בהחלפת ממשלתו של מורסי<ref></ref>, אך בד בבד קרא למרד אם הוא יודח בכוח.<ref></ref> החל מספטמבר 2013 הוא קרא להפגנות והתנער מפעולותיהן של קבוצות ג'יהאד בסיני.<ref></ref> אבו סמרה טען כי "נוצרים רודפים אותו". בנוסף מתנגד לחזרתם למצרים של יהודים ישראלים, צאצאי יהודי מצרים. לדבריו, לפי חוקי השריעה יהודים צריכים להיהרג על ידי מוסלמים.<ref></ref> עוד טען כי הוא מתנגד לארגון "אנסאר בית אל-מקדיס, השלוחה של המדינה האסלאמית בסיני, אך תומך בג'יהאד נגד לא-מוסלמים.

== הערות שוליים ==

קטגוריה:פוליטיקאים מצרים
קטגוריה:אנטישמיות
ליאנדרו לו

ליאנדרו לו פריירה דו נסימנטו (בפורטוגזית: Leandro Lo Pereira do Nascimento; 11 במאי 1989 – 7 באוגוסט 2022) היה ספורטאי ברזילאי, אלוף העולם בג'ו ג'יטסו ברזילאי שמונה פעמים.

==ביוגרפיה==
ליאנדרו זכה ב-28 מדליות זהב בתחרויות מקומיות ובין-לאומיות שונות, כולל באליפוית העולם, בגביעי העולם, באליפויות אירופה, באליפות דרום אמריקה, באליפויות פאן-אמריקה ובאליפויות ברזיל. הוא החזיק ברצף ניצחונות ללא הפסד בגביע פודיו מ-2011 עד 2013.

ב-7 באוגוסט 2022 נורה בראשו על ידי שוטר המשטרה הצבאית של ברזיל במהלך קטטה במסיבה בסאו פאולו, ומת בדרכו לבית החולים.

==קישורים חיצוניים==

==הערות שוליים==

קטגוריה:אמני לחימה ברזילאים
קטגוריה:ברזילאים שנולדו ב-1989
קטגוריה:ברזילאים שנפטרו ב-2022
אנטון קזרנובסקי

אנטון קזרנובסקי (נולד ב-21 בינואר 1985) הוא כדורסלן מקצועני ישראלי-רוסי בקבוצת ג'אזין ארבנאסי מהליגה השנייה בקרואטיה. גובהו 2.06 מטרים ומשקלו 100 ק"ג.

אנטון גדל בקבוצת הנוער של מכבי תל אביב, ושיחק בנבחרות הצעירות של ישראל. ב-04–2003 שיחק משחק אחד בקבוצת הבוגרים.

בעונת 2019–2020 בליגת העל המקדונית בכדורסל, שיחק בפליסטר ביטולה, והעמיד ממוצעים של 17 נקודות למשחק. קזרנובסקי החל את עונת 22–2021 עם בשקימי פריזרן, עם ממוצעים של 13.4 נקודות, 7.3 ריבאונדים ו-2.1 אסיסטים למשחק.

==קישורים חיצוניים==

קטגוריה:כדורסלני אפולון פטרס
קטגוריה:ישראלים ילידי רוסיה
קטגוריה:סנטרים (כדורסל)
קטגוריה:כדורסלני מכבי תל אביב
קטגוריה:כדורסלנים ישראלים בסרביה
קטגוריה:כדורסלנים ישראלים
קטגוריה:כדורסלני מכבי עירוני רמת גן
קטגוריה:כדורסלני הפועל גלבוע גליל
קטגוריה:כדורסלני הפועל גליל עליון
קטגוריה:כדורסלני הפועל אילת
קטגוריה:כדורסלני באיירן מינכן
קטגוריה:ישראלים שנולדו ב-1985
קטגוריה:רוסים שנולדו ב-1985
יוהאן בקאיוקו

סן-קיר יוהאן בקאיוקו (באנגלית: Saint-Cyr Johan Bakayoko; נולד ב-20 באפריל 2003) הוא כדורגלן בלגי, המשחק בעמדת הקיצוני ימני והחלוץ בקבוצת פ.ס.וו. איינדהובן ובנבחרת בלגיה.

== קריירה ==
בקאיוקו החל את קריירת הכדורגל שלו בבלגיה, שם שיחק בקלאב ברוז', מכלן ואנדרלכט. בשנת 2019 הצטרף לאקדמיית הנוער של פ.ס.וו. איינדהובן.

ב-6 במרץ 2022 ערך הופעת בכורה בקבוצה הבוגרת של המועדון בניצחון 1–3 על הראקלס אלמלו. במחזור הראשון של עונת 2022/2023 כבש שער בכורה בניצחון 1–4 על אמן.

== קריירה בינלאומית ==
ב-5 ביוני 2022 ערך הופעת בכורה בנבחרת בלגיה עד גיל 21 בתיקו 0-0 מול נבחרת סקוטלנד.

ב-24 במרץ 2023 ערך את הופעתו הבכורה במדי הנבחרת הבוגרת בניצחון 3-0 על במוקדמות יורו 2024.

נכלל בסגל נבחרת בלגיה לטורניר יורו 2024.

== תארים ==
פ.ס.ו. איינדהובן
* אליפות ליגת העל ההולנדית: 2023/2024
* מגן יוהאן קרויף: 2022, 2023
* הגביע ההולנדי: 2022/23

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני פ.ס.וו. איינדהובן
קטגוריה:כדורגלני נבחרת בלגיה
קטגוריה:כדורגלני יורו 2024
קטגוריה:ספורטאים בלגים בהולנד
קטגוריה:בלגים שנולדו ב-2003
ויליאמסון (נהר, אורגון)

הנהר ויליאמסון מדרום-מערב לצ'ילוקווין
הנהר ויליאמסון (באנגלית: Williamson River) זורם בדרום-מרכז אורגון בארצות הברית. הנהר, באורך 160 קילומטרים, מנקז כ-7,800 קילומטרים רבועים מזרחית לרכס קסקייד. יחד עם היובל העיקרי שלו, הנהר ספראג, הוא מספק למעלה ממחצית הספיקה לאגם קלאמת העליון, אגם המים המתוקים הגדול ביותר באורגון. מוצא האגם הוא הנהר לינק, הזורם לתוך אגם יואנה והנהר קלאמת.

==מסלול==
מקורו של הוויליאמסון במעיין גדול במרכז מחוז קלאמת, בצד הצפוני של הר פואגו (Fuego Mountain), ביער הלאומי וינמה, כ-65 קילומטרים צפונית-מזרחית לקלאמת פולס (מילולית "מפלי קלאמת", המכונה "מפלי בירת השורשים" מכיוון שהמים עמוסים בחומרי מזון מביצת העשב קלאמת כמה קילומטרים במעלה הזרם, ו"לקצף שמצטבר בבסיס המפלים יש מראה של גלידת וניל על בירת שורשים".). הוא זורם בקשת גדולה צפונה דרך ההרים, ואז מערבה, ואז דרום-מערב דרך קלאמת מארש (Klamath Marsh, ביצת העשב קלאמת) ו. במורד הזרם מהמקלט, הנהר זורם בערך במקביל ל של ארצות הברית. כ-8 קילומטרים צפונית ליישוב צ'ילוקווין, ב, נשפך אליו מימין הנחל ספרינג קריק (Spring Creek). בצ'ילוקווין, נשפך אליו משמאל הנהר ספראג. הוויליאמסון נשפך לקצה הצפוני של אגם קלאמת העליון ליד הצוק המכונה מודק פוינט (Modoc Point), כ-30 קילומטרים צפונית-מערבית לקלאמת פולס.

==אגן הניקוז==
בגבהים נמוכים יותר יחד עם נחלים גדולים אחרים, מספק אגן הניקוז של הוויליאמסון מים להשקיית שדות מרעה ושטחי חקלאיים אחרים. חיות משק רועות במקומות רבים באגן. יערות, שנכרתו לעיתים קרובות לעץ, מכסים כ-81% מהאגן והחוות מהווים 6%, בעוד שהמרעה, שטחי הביצות, המים והאזורים העירוניים מכסים יחד 13%. המשקעים באגן, השוכן בצל הגשם של רכס הקסקייד, עומדים על ממוצע של 580 מילימטרים בשנה לאורך הוויליאמסון מעל המפגש עם הנהר ספראג וכ-510 מילימטרים לאורך הספראג.

==דיג==
הוויליאמסון ידוע בדגי טרוטת הפס האדום של האגן הגדול הפראיים והגדולים במיוחד, הנעים לנהר כדי להשריץ ולברוח מאגם קלאמת העליון כשהוא מתחמם. דגים בני שלוש "מגיעים בדרך כלל לאורך של 50 סנטימטרים או טוב יותר". מספר קטן יותר של דגי טרוטה חומה משגשגים גם בוויליאמסון, במיוחד אחרי השפך של ספרינג קריק. גם הדג הנדיר ("מוצץ הנהר לוסט") חיים בנהר אך הם מוגנים ואסור לדוג אותם ולשמור אותם באופן חוקי. טרוטת עין-הקשת ו-Salvelinus fontinalis (באנגלית Brook trout) קטנים יותר חיים בנהר שמעל קלאמת מארש. חלק גדול מהקרקע לאורך הנהר הוא בבעלות פרטית, והגישה לציבור מוגבלת.

==היסטוריה גאולוגית==
בתקופות הפליסטוקן המוקדמות, היו אגם קלאמת העליון וקלמאת מארש גדולים בהרבה; ונשמרו כאגמים וביצות רדודים על ידי המשך שקיעת האגן תוך הצטברות משקעים רבים והתרוממות לאורך מתלול ההעתק המזרחי. התפרצותו של הר מזאמה לפני כ-7,700 שנה תרמה כמות עצומה של משקעים לאגם ולאגני הביצות, ומילאה את הקניון של הנהר ויליאמסון.

==שימור==
מאז 2003, "החברה לשימור הטבע" (The Nature Conservancy) וארגונים אחרים פועלים לשחזור כ-31 קילומטרים רבועים של אדמות ביצות בדלתה של הנהר ויליאמסון בקצה הצפוני של אגם קלאמת העליון. הדלתה, שהייתה בעבר סכורה ומנוקזת עבור שטחים לחקלאות, מהווה בית גידול למיליוני עופות נודדים, כמו גם מינים מקומיים רבים של דגים, רכיכות וצמחי מים.

==הערות שוליים==

קטגוריה:אורגון: גאוגרפיה
קטגוריה:אורגון: נהרות
מגרש הפועל בפתח תקווה

מגרש הפועל בפתח תקווה היה אצטדיון כדורגל של קבוצת הפועל פתח תקווה ושל קבוצת הפועל מחנה יהודה ברחוב אברבנאל שבפתח תקווה. המגרש היה בשימוש בין השנים 1940 ל-1967, אז הקבוצה עברה לאצטדיון האורווה.

== ראו גם ==
* ספורט בישראל
* מגרש מכבי בפתח תקווה

== קישורים חיצוניים ==
* [http://wiki.red-fans.com/index.php?title=מגרש_הפועל_(פתח_תקווה) מגרש הפועל (פתח תקווה)], ויקיפועל

קטגוריה:פתח תקווה: אצטדיונים ומתקני ספורט
קטגוריה:הפועל פתח תקווה
קטגוריה:ישראל: אצטדיוני כדורגל שנהרסו
יחסי ברזיל–סלובניה

שגריר סלובניה גורזד רנצל (מימין) נפגש עם [[נשיא ברזיל ז'איר בולסונרו, 2019]]
יחסי ברזיל-סלובניה (בפורטוגזית: Relações entre Brasil e Eslovênia, Slovene) מתייחס ליחסים הבילטרליים בין ברזיל לסלובניה. שתי המדינות חברות באו"ם.

== היסטוריה ==
ברזיל הכירה רשמית בסלובניה ב-24 בינואר 1992, מה שהפך אותה לאחת המדינות הראשונות מחוץ לאירופה שהכירו בעצמאות הרפובליקה של סלובניה. היחסים הבילטרליים כוננו ב-21 בדצמבר באותה שנה. ברזיל מינתה את השגריר הראשון שלה בסלובניה, שגריר שאינו תושב שבסיסו בווינה שבאוסטריה, ב-1994.

בשנת 2008 דנילו טורק (נשיא סלובניה באותה עת) ערך ביקור רשמי בברזיל בהקשר של ההכנה לפסגת האיחוד האירופי-אמריקה הלטינית. זה הפך אותו לנשיא סלובניה הראשון שערך ביקור רשמי בברזיל.<ref></ref> באותה שנה, ברזיל פתחה שגרירות בליובליאנה. בשנת 2009, האוניברסיטה הפדרלית של ריו דה ז'ניירו והמכון הלאומי לביולוגיה של הרפובליקה של סלובניה חתמו על הסכם כללי לחילופי סגל, סטודנטים וצוות טכני-אדמיניסטרטיבי ופעילויות הוראה, מחקר והרחבה.

סלובניה פתחה את השגרירות שלה בברזיליה ב-2010, המוסמכת גם למדינות השכנות בוליביה, קולומביה, אקוודור וונצואלה.<ref></ref>

נוכחותם של מהגרים סלובנים בברזיל קטנה יחסית אך משמעותית.

== ראו גם ==
* יחסי החוץ של ברזיל
* יחסי החוץ של סלובניה
* יחסי ברזיל–יוגוסלביה

== קישורים חיצוניים ==

== הערות שוליים ==
סוול אריאל אור

סְוֶול אריאל אור (נולדה בשנת 1999) היא שחקנית ישראלית.

== ביוגרפיה ==
אור גדלה בתל אביב, להוריה שבחרו בשמה בשל חיבתם לים; פירוש המילה "swell" באנגלית הוא גל מים שמתגבר וגדל כך שניתן לגלוש עליו. לה שני אחים צעירים.

בינואר 2016 הייתה נוכחת בפיגוע הירי ברחוב בדיזנגוף שבתל-אביב, פעולת טרור פלסטיני באמצעות ירי המוני שבוצע על-ידי מחבל ערבי-ישראלי מכפר ערערה שבמחוז חיפה, שבעקבותיו החלה לסבול מפוסט-טראומה ומהתקפי חרדה.

בצה"ל היא שירתה ביחידה 8200 של אגף המודיעין. 

== קריירה ==
ביוני 2021, עלתה לשידור בסדרת הדרמה התקופתית "מלכת היופי של ירושלים", שיחקה בתור לונה ארמוזה-פרנקו (שכינויה נמצא בשם הכותר של הסדרה) בתפקיד ראשי, המבוססת על ספר בעל אותו השם, צולמה בשנת 2020. הסדרה זכתה בפרס הדרמה היומית בפרסי האקדמיה הישראלית לטלוויזיה לשנת 2021. בסך הכל זכתה הסדרה בארבעה פרסים. מאוחר יותר, הסדרה עלתה גם בשירות הסטרימינג של נטפליקס עם כתוביות בתרגום לשפות רבות, נחשפה באופן בולט ואף דורגה גבוה במצעדי הנצפים ביותר בנטפליקס.

ב-2021 שיחקה תפקיד ראשי בסרט הקצר "קו הפרדה" של איגור רייזנברג.

ב-18 באוקטובר 2023 החלה לשחק בסדרת הדרמה הברזילאית "איך להיות ברזילאי" שעלתה לשידור ב-Hulu, ב- וב-Disney+ בו היא מגלמת את לילה, חיילת משוחררת שטסה לברזיל כדי לנסות להשיג לעצמה מקום מפלט בפאבֶלות, במקביל לחיפוש אחר מצלמתה הגנובה.

במהלך שנת 2024 עלתה בנטפליקס סדרת הדרמה-הקומית של חנן סביון וגיא עמיר "באש ובמים", בה היא משחקת. 

ביולי 2024 היא שיחקה בתפקיד הנשי הראשי בסרט הדרמה ההיסטורי "כיסופים" בתפקיד אלי, חברת קיבוץ כיסופים. הסרט מגולל את סיפור התבגרותם של חבורת בנים ובנות במקביל לשלהי שירותם בגרעין נח"ל בישראל של שנות ה-70, בסמוך לרצועת עזה. 

== חיים אישיים ==
אור מתגוררת בתל אביב.

==קישורים חיצוניים==

* 
* 
* 
* 

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-1999
קטגוריה:ישראלים שנולדו ב-1999
ספראג (נהר, אורגון)

הנהר ספראג (באנגלית: Sprague River) זורם בדרום-מערב אורגון בארצות הברית. הנהר, באורך 121 קילומטרים, הוא היובל הראשי של הנהר ויליאמסון. הוא מנקז כ-4,050 קילומטרים רבועים של אזור רמה געשית צחיחה יחסית מזרחית לרכס קסקייד באגן הניקוז של הנהר קלאמת.

הנהר נוצר על ידי מפגש של שני נהרות המזלג הצפוני והמזלג הדרומי של הספראג במזרח מחוז קלאמת, כ-56 קילומטרים מזרחית-צפון מזרחית לקלאמת פולס ב-. נהר המזלג הצפוני של הספראג (North Fork Sprague River) באורך קרוב ל-50 קילומטרים, נובע בדרום-מערב מחוז לייק ב ליד ב- וזורם לדרום-מערב. נהר המזלג הדרומי של הספראג (South Fork Sprague River) באורך קרוב ל-50 קילומטרים, נובע מצפון-מזרח למעבר ההרים קוורץ (Quartz Mountain Pass) ב- וזורם מערבה-צפון-מערבה. הנחל המאוחד זורם מערבה דרך עמק ספראג הרחב, על פני הקהילות הקטנות בליי (Bly), ביטי (Beatty) וספראג ריבר (Sprague River). הוא נשפך לוויליאמסון ממזרח ביישוב צ'ילוקווין, כ-16 קילומטרים צפונית לשפך של הוויליאמסון לאגם קלאמת העליון ב-.

הוא קולט את מימיו של הנהר סייקן מצפון בביטי. דיג טרוטה מעולה קיים בספראג וביובליו.

==קישורים חיצוניים==

קטגוריה:אורגון: גאוגרפיה
קטגוריה:אורגון: נהרות
I Guess That's Why They Call It the Blues

"I Guess That's Why They Call It the Blues" הוא סינגל של המוזיקאי האנגלי, אלטון ג'ון, שנכתב על ידי אלטון ג'ון, דייווי ג'ונסטון וברני טופין, והופק על ידי כריס תומאס . השיר הוא הסינגל המוביל של אלבום האולפן ה-17 של אלטון ג'ון, Too Low for Zero . בארצות הברית, השיר נהיה לאחד מהלהיטים הגדולים ביותר של אלטון ג'ון בשנות ה-80, כאשר הגיע, בשיאו, למקום השני במצעד השירים העכשוויים למבוגרים, ולמקום הרביעי בבילבורד הוט 100.

סטיבי וונדר מופיע בשיר כאשר הוא מנגן על מפוחית. השיר זכה לביקורות חיוביות בעיקר. ביל ינוביץ, מ-AllMusic, אמר כי השיר "ככל הנראה יעמוד במבחן הזמן כסטנדרט ".<ref></ref>

השיר הופיע בפסקול של הסרט הבריטי מ-1992, החברים של פיטר.

מאוחר יותר, הזמרת האמריקאית, מרי ג'יי בלייג', ביצעה יחד עם אלטון ג'ון את השיר, כחלק מאלבום האוסף של מרי ג'יי בלייג', Mary J. Blige & Friends. גרסה חיה של השיר עם מרי ג'יי בליג', שהוקלטה במדיסון סקוור גארדן באוקטובר 2000, הופיעה באלבום הלייב של אלטון ג'ון, Elton John One Night Only – The Greatest Hits . גרסה חיה נוספת של השיר, בשיתוף עם לוצ'אנו פבארוטי, הוקלטה בוורונה ב-1996, כחלק ממופע הצדקה Pavarotti & Friends .

ג'ון ביצע את השיר בהופעה חיה יותר מ-2,000 פעמים,<ref></ref> כאשר חלק מהפעמים הופיע כמחרוזת שירים עם השיר "Blue Eyes".

נכון לאוגוסט 2022, השיר הושמע למעלה מ-134 מיליון פעמים בספוטיפיי.<ref></ref>

== וידאו קליפ ==
הווידאו קליפ המקורי, שבוים על ידי ראסל מאלקהיי ,<ref></ref> מספר את סיפורם של זוג צעיר משנות ה-50 של המאה ה-20 שנאלצים להיפרד כאשר האיש נאלץ להתגייס לשירות הלאומי, ומתאר את הניסיונות והמצוקות שהוא חווה שם. בסוף השיר, הזוג מתאחד. הוא צולם בחדר הנשפים ריבולי בלונדון ובחיל המצב קולצ'סטר באסקס.

נכון לאוגוסט 2022, הווידאו קליפ נצפה למעלה מ-65 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|זהב
|400,000
|-
!ארצות הברית (RIAA)
|פלטינה
|1,000,000
|}

== גרסאות כיסוי ==
* ב-7 בנובמבר 2014, הזמר-יוצר הבריטי, ג'יימס בלאנט, הוציא גרסת כיסוי לשיר כחלק מאלבום האוסף BBC Radio 2: Sounds of the 80s.<ref></ref>
* הזמרת הקנדית, אליסיה קארה, הוציאה גרסת כיסוי של השיר כחלק מאלבום המחווה Revamp & Restoration .<ref></ref>

== קישורים חיצוניים ==

== הערות שוליים ==

קטגוריה:שירי 1983
קטגוריה:סינגלים מ-1983
קטגוריה:שירי אלטון ג'ון
קטגוריה:שירים באנגלית
קטגוריה:שירים על בלוז
קטגוריה:שירי רוק קל
קטגוריה:סינגלים בהוצאת גפן רקורדס
המסגרת הכלכלית האינדו-פסיפית

המדינות החברות במסגרת הכלכלית ההינדו-פסיפית: ארצות הברית, וייטנאם, אוסטרליה, ברוניי, פיג'י, הודו, אינדונזיה, יפן, מלזיה, ניו זילנד, הפיליפינים, סינגפור, דרום קוריאה, ותאילנד.
המסגרת הכלכלית ההינדו-פסיפית לשגשוג (Indo-Pacific Economic Framework for Prosperity, ובקיצור: IPEF) היא יוזמה כלכלית שהושקה באופן רשמי על ידי נשיא ארצות הברית ג'ו ביידן ב-23 במאי 2022, כחלק ממלחמת הסחר בין ארצות הברית לסין, על מנת ליצור מסגרת כלכלית שתהווה חלופה למדינות הפסיפיק אשר הן בעלות פוטנציאל טבעי לשותפות סחר עם סין, וכן לחזק את ברית הקוואד נגד סין.

== רקע ==

החל משנת 2018 מתנהלת מלחמת סחר בין ארצות הברית לסין. המאבק של ארצות הברית בסין כולל גם ברית צבאית נגדה בשם הקוואד, בה חברות ארצות הברית, יפן, אוסטרליה והודו. עד 2017 הייתה ארצות הברית שותפה לקואליציה הטרנס פסיפית (TPP), שהיא מסגרת כלכלית לסחר חופשי אשר מנתה 12 מדינות לאורך חופי האוקיינוס השקט. אולם ב-2017 עם היבחרו של דונלד טראמפ לנשיא ארצות הברית, הוא פרש משותפות זו, ובכך איפשר לסין להקים את השותפות הכלכלית האזורית המקיפה. בנוסף, סין ביקשה להצטרף לשותפות הטראנס פסיפית לאחר פרישת ארצות הברית ממנה. לפיכך, כשנבחר ג'ו ביידן לנשיאות ארצות הברית, שקד על הקמת מסגרת כלכלית הדומה לזו של הטרנס פסיפית, שתבודד את סין כלכלית ותחליש אותה.

== ייסוד המסגרת הכלכלית ==
השקת המסגרת הכלכלית ההינדו-פסיפית בטוקיו. 23 במאי 2022
ב-23 במאי 2022, בפסגה של מדינות הקוואד שהתקיימה בטוקיו בירת יפן, השיק נשיא ארצות הברית ג'ו ביידן את המסגרת הכלכלית ההינדו פסיפית לשגשוג.<ref></ref> עם ייסודה, השתתפו בה ארבע עשרה מדינות, הכוללות את ארצות הברית והמדינות מהאזור ההינדו-פסיפי, כאשר המדינה האחרונה שהצטרפה היא פיג'י, אי בדרום האוקיינוס השקט, עם הזמנה פתוחה למדינות נוספות להצטרף בכל עת.

ביידן תיאר את היוזמה כ"כתיבת הכללים החדשים לכלכלת המאה ה-21", וקבע כי ההסכם יגרום לכלכלות המשתתפות בו "לצמוח מהר והוגן יותר". שרת המסחר ג'ינה ריימונדו טענה כי המסגרת מהווה "ההתקשרות הכלכלית הבינלאומית המשמעותית ביותר שהייתה לארצות הברית אי פעם באזור זה".

המסגרת הכלכלית המשותפת עוסקת בנושאים כלכליים שונים כמו הפחתת רגולציה על עובדים ומשכורות, קידום טכנולוגיות ירוקות, שמירה על זכויות אדם, הפניית המסחר מזרחה אל האזור ההינדו פסיפי, ועוד.<ref>על ייסוד המסגרת הכלכלית ומשמעויותיה ראו [https://www.youtube.com/watch?v=ozEII5c_1xc כאן].</ref>

== המדינות המשתתפות ==
ארבע עשרה מדינות חברות ב-IPEF, אשר מהוות 40% מהתמ"ג העולמי:
* ארצות הברית
* אוסטרליה
* פיג'י
* ניו זילנד
* הודו
* תאילנד
* מלזיה
* אינדונזיה
* פיליפינים
* ברוניי
* וייטנאם
* יפן
* דרום קוריאה
* סינגפור

== תגובות בעולם ==
* שר החוץ הסיני וואנג יי מתח ביקורת על היוזמה כניסיון לקדם את הניתוק הכלכלי מסין. וואנג יי טען כי היוזמה, והאסטרטגיה ההינדו-פסיפית של ארצות הברית בכללותה, יצרו פילוגים ו"הסיתו לעימות". וואנג הצהיר כי הסכם כזה יהיה "בסופו של דבר כישלון".
* כמה אנליסטים מתחו ביקורת על חוסר ההכללה של טאיוואן במסגרת. מאמר דעה שפורסם ב-The Hill טען כי טאיוואן הודחה על מנת לפייס מדינות מרכזיות היושבות על הגדר בכל הנוגע ליחסי ארצות הברית-סין כמו אינדונזיה, שממשלותיהן חששות להכעיס את סין
* ראש ממשלת מלזיה לשעבר, מהאטיר מוחמד, מתח ביקורת על הארגון כיוזמה שנועדה לבודד את סין, ואמר כי "מדינות רבות מכירות בכך שלא מדובר בקבוצה כלכלית אלא באיחוד פוליטי באמת".

== קישורים חיצוניים ==
* 

== הערות שוליים ==

קטגוריה:הסכמי סחר
קטגוריה:ארצות הברית: כלכלה